Nordijska turneja
Nordijska turneja, poznata i kao Skandinavska turneja ili Skandinavska turneja 4 skakaonice, bila je godišnje takmičenje u skijaškim skokovima i dio programa Svjetskoga kupa. Ustanovljena je 1997. kao pandan daleko uspješnijoj i poznatijoj Turneji 4 skakaonice, koja se održava u Njemačkoj i Austriji. Održavala se u prvoj polovini marta u Norveškoj i Finskoj (ranije i u Švedskoj). Posljednje izdanje održano je 2010, a prestala se organizirati zbog nedostatka sponzora.